Φλοιόμορφοι μύκητες

Οι φλοιόμορφοι μύκητες είναι μια ομάδα μυκήτων στους Βασιδιομύκητες που τυπικά παρουσιάζουν λεία βασιδιοκάρπια (καρποσώματα) στην κάτω πλευρά νεκρών κορμών δέντρων ή κλαδιών. Αρχικά τέτοιοι μύκητες αναφέρονταν στο γένος Corticium και στην οικογένεια Corticiaceae, αλλά πλέον είναι κατανοητό ότι δεν συγγενεύουν απαραίτητα όλα τα φλοιόμορφα είδη μεταξύ τους. Το γεγονός ότι μοιάζουν μεταξύ τους είναι αποτέλεσμα συγκλίνουσας εξέλιξης. Καθώς  συχνά μελετώνται ως ομάδα, είναι βολική η διατήρηση της άτυπης (μη-ταξινομικής) ονομασίας των φλοιόμορφων μυκήτων.Larsson K-H, Larsson E, Koljalg U. (2004). High phylogenetic diversity among corticioid homobasidiomycetes. Mycological Research 108: 983–1002

 Ιστορία 
Το γένος Corticium περιεγράφηκε πρώτη φορά από τον Περσούν το 1794, και συμπεριελάμβανε μύκητες με λεία, ρέοντα καρποσώματα.  Το είδος Corticium roseum κατά τον Περσούν, επιλέχθηκε αργότερα ως τυπικό είδος.Donk MA. (1963). The generic names proposed for Hymenomycetes XIII. Taxon 12: 158-159 Οι επόμενοι ερευνητές περιέγραψαν πάνω από 1000 είδη στο γένος, το οποίο συνέχισε να χρησιμοποιείται με την ευρεία έννοια μέχρι τη δεκαετία του 1950. Αν και ένας αριθμός από γένη είχαν ήδη αναγνωριστεί ως ξεχωριστά από το Corticium έπειτα από το τέλος του 19ου αι και μετά, ήταν το έργο του Σουηδού μυκητολόγου καθηγητή Τζον Έρικσον που αναθεώρησε τους φλοιόμορφους μύκητες με μια σειρά δημοσιεύσεων από το 1950  και βοήθησε να δημιουργηθούν οι σύγχρονες έννοιες. Το έργο οκτώ τόμων που ξεκίνησε "Corticiaceae of North Europe" (1973-1987), καθιέρωσε αποτελεσματικά την τρέχουσα περιγραφή των φλοιόμορφων μυκήτων. 

Ο Έρικσον και οι συν-συγγραφείς του, ωστόσο, εξακολουθούσαν να τοποθετούν όλα ή την πλειονότητα αυτών των μυκήτων εντός της οικογένειας Corticiaceae, αν και παραδέχονταν ότι αυτό δεν ήταν "μια φυσική κατάταξη αλλά μια συγκέντρωση ειδών με παρόμοιο τρόπο ανάπτυξης".Hjortstam K, Larsson K-H, Ryvarden L. (1987). The Corticiaceae of North Europe. Vol. 1. Oslo: Fungiflora  Δεν ήταν μέχρι την έλευση της έρευνας του DNA που η πλήρης ποικιλομορφία αυτών των μυκήτων έγινε αντιληπτή . Το γένος Corticium διατηρείται ακόμα, αλλά τώρα περιορίζεται σε λίγα στενά συγγενή είδη . Η οικογένεια Corticiaceae περιορίζεται τώρα σε λίγα συγγενή γένη συγγενή με το Corticium. Τα φλοιόμορφα είδη τοποθετούνται πλέον σε τουλάχιστον 18 από τις 24 αναγνωρισμένες τάξεις των ανώτερων βασιδιομυκητών (Αγαρικομυκοτίνες).

 Περιγραφή και ποικιλομορφία 
αριστερά|μικρογραφία|250x250εσ|Ο φλοιομόρφος μύκητας Lyomyces sambuci, που είναι κοινός σε νεκρά γερασμένα κλαδιά
δεξιά|μικρογραφία|250x250εσ|Ο φλοιόμορφος μύκητας Stereum hirsutum, που παρουσιάζει ένα ρέον καρπόσωμα με εξογκώματα σαν υποστηρίγματα
Οι φλοιόμορφοι μύκητες έχουν μια ευρεία περιγραφή, αλλά οι περισσότεροι παρουσιάζουν ρέοντα καρποσώματα, με την επιφάνεια που φέρει τα σπόρια να είναι τυπικά λεία ή κοκκώδης ή ακιδωτή. Κάποια είδη, για παράδειγμα στα γένη Stereum και Steccherinum, μπορεί να σχηματίσουν καρποσώματα που μοιάζουν με ράφια ή υποστηρίγματα, με την κάτω επιφάνεια να κυμαίνεται από λεία ως ακιδωτή.

Οι φλοιόμορφοι μύκητες σήμερα περιλαμβάνουν περίπου 1700 είδη παγκοσμίως, διανεμημένα μεταξύ περίπου 250 γενών. Συγκροτούν περίπου το 13% των αγαρικομυκήτων που είναι γνωστά σήμερα. 

 Οικοσύστημα και κατανομή 
Οι περισσότεροι φλοιόμορφοι μύκητες μεγαλώνουν σε σάπιο ξύλο και είναι σαπροτροφικοί. Αν και τα τα καρποσώματα τους αναπτύσσονται στην κάτω πλευρά νεκρών ξύλων ή κούτσουρων, ο μύκητας στην πραγματικότητα ζει μέσα στο ξύλο. Ένας αριθμός από είδη παράγουν καρποσώματα και κάτω από πεσμένα φύλλα και συμπιεσμένα απορρίμματα, εκτός από πεσμένα ξύλα. Κάποια από αυτά τα είδη είναι γνωστό ότι είναι εκτομυκορριζικά (σχηματίζουν μια αμοιβαία συμβίωση με τις ρίζες ζωντανών δέντρων). Λίγα εξειδικευμένα είδη μεγαλώνουν πάνω σε νεκρά κοτσάνια και φύλλα από πόες ή σε νεκρό γρασίδι, σκίνους και σπαθόχορτα, ιδιαίτερα σε βάλτους. Κάποια είδη από αυτή την ομάδα δύναται να είναι παρασιτικά σε φυτά ή άλλους μύκητες.

Τα φλοιόμορφα έχουν παγκόσμια κατανομή, αλλά είναι συνηθέστερα στα δασώδη οικοσυστήματα.

 Παραπομπές 

Κατηγορία:Βασιδιομύκητες
Κατηγορία:Καρποσώματα μυκήτων
Κατηγορία:Μυκητιακή μορφολογία και ανατομία